নয়ন জলের গান

নয়ন জলের গান বাংলাদেশের সমসাময়িক লোকগীতি ও 'ফোক-ফিউশন' ধারার সঙ্গীতদল জলের গানের তৃতীয় স্টুডিও অ্যালবাম। অ্যালবামটিতে জলের গানের নিজস্ব রচিত ১১টি মৌলিক এবং গোঁসাই বনমালী রচিত ১টি গানসহ মোট ১২টি গান সংকলিত হয়েছে। মৌলভীবাজারের পাহাড়ে সঙ্গীত ধারণ ও চলচ্চিত্রায়নকৃত অ্যালবামটি বাংলাদেশের কিংবদন্তি সঙ্গীতজ্ঞ বারী সিদ্দিকীকে উৎসর্গকৃত। এ্যালবামে বারী সিদ্দিকীর মৌলিক পরিবেশনা রয়েছে। ২০১৯ সালের ২৭ অক্টোবর এই অ্যালবামটি বাজারজাত করার বদলে 'অনলাইন স্ট্রিমিং প্লাটফর্ম' সমূহে সরাসরি প্রকাশিত হয়। মুক্তির পূর্বে এ্যালবামের গানগুলি বিভিন্ন স্থানে পরিবেশিত ও গণমাধ্যমে প্রচারিত হয়েছিল। প্রকাশের পর এ্যালবামটি একটি আনুষ্ঠানিক মূল্যায়ন অর্জন করে।

 পটভূমি 
জলের গান  'পিঞ্জিরা' শিরোনামে তাদের তৃতীয় এ্যালবাম প্রকাশের জন্য স্কটল্যান্ডে ১১টি মৌলিক গান তৈরী ও ধারণ করেছিল। এ্যালবামটি যুক্তরাজ্য ও বাংলাদেশ থেকে একযোগে প্রকাশের জন্য তৈরী ছিল। প্রকাশের আগেই গানগুলি ফাঁস হয়ে যাওয়ায় পিঞ্জিরা অ্যালবামটি অপ্রকাশিত থেকে যায়। সম্পূর্ণ নতুন এ্যালবাম বা নয়ন জলের গান নিয়ে কাজ শুরু হয়।

 সঙ্গীত ধারণ 
নয়ন জলের গান মূলত দলটির অপ্রকশিত এ্যালবাম পিঞ্জিরার পটভূমিতে নতুন গীতি ও সঙ্গীতায়জনে ধারণকৃত।পিঞ্জিরা থেকে গোসাই বনমালী রচিত রসিক যে জন গানটি ভিন্ন সঙ্গীতায়োজন করে নয়ন জলের গানে অন্তর্ভুক্ত করা হয়েছে। বারী সিদ্দিকীর গাওয়া 'চন্দনী' বাদে এ্যালবামের সকল গান মৌলভিবাজারের কুলাউড়ায় 'সেন্টার ফর রিহ্যাবিলিটেশন অব দ্য প্যারালাইজড' নামক স্বাস্থ্য সেবাদানকারী প্রতিষ্ঠানের পাহাড়ি কেন্দ্রে ধারণকৃত ও চলচ্চিত্রায়িত এবং তাদের ধানমন্ডির স্টুডিওতে সম্পাদিত। দলের প্রতিষ্ঠাতা  সদস্য কনক আদিত্যের অনুপস্থিতিতে এটা জলের গানের প্রথম অ্যালবাম। দলের সাথে মঞ্চে সঙ্গীত পরিবেশন না করলেও কনক আদিত্য এই অ্যালবামের গান ধারণ ও সম্পাদনার সাথে যুক্ত ছিলেন। প্রাথমিকভাবে অ্যালবামের জন্য ১৬টি গান ধারণ করা হলেও পরবর্তীতে ১২টি গান এ্যালবামের জন্য চূড়ান্ত করা হয়। গানগুলি আনুষ্ঠানিক মুক্তির আগে বিভিন্ন মঞ্চে সরাসরি পরিবেশিত হয়েছিল।

'চন্দনী' গানটি 'না মানুষ' চলচ্চিত্রের জন্য ধারণকৃত। জলের গানের প্রতিটি এ্যালবামে একজন অতিথি শিল্পীর গান রাখার ধারাবাহিকতায় নয়ন জলের গানে বারী সিদ্দিকীর চন্দনী গানটি অন্তর্ভুক্ত করা হয়। 'চন্দনী' বারী সিদ্দিকীর মরণোত্তর প্রকাশিত গান।

 মুক্তি ও বিপণন 
জলের গানের দ্বিতীয় এ্যালবাম পাতালপুরের গান প্রকাশের পাঁচ বছর পর ২০১৯ সালের ২৭ অক্টোবর তাদের তৃতীয় স্টুডিও এ্যালবাম হিসেবে নয়ন জলের গান প্রকাশ করে।  গানগুলি কোন 'মিউজিক লেবেল' হতে বাজারজাত না করে সরাসরি বিভিন্ন অনলাইন প্লাটফর্মে উন্মুক্ত করা হয়। জলের গান এই এ্যালবামের গানের বদলে সকল গানের গীত ও কর্ড বিভাজন বিপণন করে।

 সঙ্গীত তালিকা 

ক্রমগানের নামগীতিকারসুরকারকন্ঠদৈর্ঘ্যটীকা১বন্ধুরাহুল আনন্দরাহুল আনন্দরাহুল আনন্দ ও কোরাস২বাংলার মুখএ বি এস জেমএ বি এস জেমএ বি এস জেম ও কোরাসদেশাত্মবোধক গান৩পিঠা-পুলির গানকামাল খান ও মল্লিক ঐশ্বর্যমল্লিক ঐশ্বর্যমল্লিক ঐশ্বর্য ও কোরাস৪ফুলচাষীর গানরাহুল আনন্দরাহুল আনন্দরাহুল আনন্দ ও কোরাস৫ফুল কুমারীর বিয়েরাহুল আনন্দরাহুল আনন্দমল্লিক ঐশ্বর্য ও কোরাস৬রসিক যে জনগোঁসাই বনমালীগোঁসাই বনমালীমল্লিক ঐশ্বর্য ও কোরাস৭চন্দনীরাহুল আনন্দরাহুল আনন্দবারী সিদ্দিকী ও কোরাস৮ডানা ভাঙ্গা পাখীর গানরাহুল আনন্দরাহুল আনন্দরাহুল আনন্দ ও কোরাস৯মানুষ ও মুখোশএ বি এস জেমএ বি এস জেমএ বি এস জেম ও কোরাসরক ধাচের গান১০ঘুঙ্গুররাহুল আনন্দরাহুল আনন্দরাহুল আনন্দ ও কোরাস১১শূন্যরাহুল আনন্দরাহুল আনন্দরাহুল আনন্দ১২জীবনানন্দরাহুল আনন্দরাহুল আনন্দমল্লিক ঐশ্বর্যদৈর্ঘ্য

 মূল্যায়ন 

'সাউন্ড ইন রিভিউ'র স্টিভেন মিলার এই অ্যালবামের মূল্যায়নে গানগুলির সুর ও সঙ্গীতায়জনকে আধ্যাত্মিক বৈশিষ্ট্য পরিপূর্ণ, প্রতিটি গানে প্রথাগত বাংলাদেশি সঙ্গীতের শিকড়ের সাথে যুক্ত থাকা এবং সমসাময়িক সঙ্গীতের মাঝে নতুনত্ব থাকার কথা উল্লেখ করেন। তার মতে, এ্যালবামটি "গানের মাধ্যমে জীবনের একটি গৌরবময় উদ্‌যাপন"। তিনি গানগুলির শব্দ গ্রহণ, কন্ঠদান, পরিবেশনার মান ও সঙ্গীতায়জনকে পৃথক ও সার্বিকভাবে পুরো এ্যালবামটিকে  মূল্যায়ন করেছেন।

 কর্মিবৃন্দ 
২০১৯ সালে মুক্তি হতে অভিযোজিত।

 জলের গান 
 এবিএস জেম - কন্ঠ, নেপথ্য কন্ঠ, এ্যাকোস্টিক গিটার, গীতিকার ও সুরকার (২,৯)।
 গোপি দেবনাথ - নেপথ্য কন্ঠ, বেহালা, নানাবিধ বাদ্যযন্ত্র।
 মল্লিক ঐশ্বর্য্য - কন্ঠ, নেপথ্য কন্ঠ, হারমোনিয়াম, গীতিকার ও সুরকার(৩)।
 মোঃ মাসুম মিয়া - নেপথ্য কন্ঠ, ঢোল, খোল।
 দিপংকর রায় দিপ - নেপথ্য কন্ঠ, নানাবিধ বাদ্যযন্ত্র। 
 রানা সারোয়ার - নেপথ্য কন্ঠ, কাহন।
 রাহুল আনন্দ - কন্ঠ, নেপথ্য কন্ঠ, নানাবিধ বাদ্যযন্ত্র, গীতিকার ও সুরকার (১,৪,৫,৭,৮,১০,১১,১২)।

 অতিথি সঙ্গীতজ্ঞ 
 বারী সিদ্দিকী - কন্ঠ (৭)
 সুজয় চৌধুরী - দোতারা। 
 কামাল খান - যৌথ গীতিকার (৩)
 সপ্তিক মজুমদার - বেহালা ও সারিন্দা।

 প্রযোজনা ও পরিকল্পনা 
 কনক আদিত্য - গান ধারণ(৭), সম্পাদনা।
 দেলোয়ার হোসেন শুভ - প্রকৌশল, শব্দ নকশা।
 দেওয়ান এনামুল হাসান রাজু - প্রকৌশল, শব্দ নকশা।
 রাহুল আনন্দ - সঙ্গীতায়োজক, প্রযোজক, প্রচ্ছদ ও স্লিভ নকশা।
 সাজ্জাদ হোসেন খান - চিত্রলৈখিক নকশা প্রণয়ন।
 তথ্যসূত্র 

 বহিঃসংযোগ 
সিডিবেবি-তে নয়ন জলের গান
নয়ন জলের গানের রেডিও অবমুক্তি
নয়ন জলের গান প্রকাশ নিয়ে প্রথম আলোকে দেয়া রাহুল আনন্দের সাক্ষাৎকার

বিষয়শ্রেণী:সঙ্গীত অ্যালবাম
বিষয়শ্রেণী:বাংলাদেশী সঙ্গীত
বিষয়শ্রেণী:বাংলাদেশী সঙ্গীত অ্যালবাম